สารประกอบใหม่ปรับปรุงการรักษาด้วยแสง
ภาพ : CC0 Public Domainหนึ่งในความก้าวหน้าทางวิทยาศาสตร์ด้านการรักษามะเร็ง ก็คือการตรวจหาตำแหน่งและรักษาด้วยแสงเลเซอร์ (photodynamic therapy-PDT) กุญแจสำคัญในการบำบัดด้วยแสงก็คือสารก่อภาวะไวต่อแสงหรือยาที่ไวต่อแสงสำหรับผู้ป่วย แสงจะสร้างพันธุ์ออกซิเจนที่ว่องไวสูงมากไปฆ่าเซลล์มะเร็ง แต่การรักษาด้วยวิธีนี้ก็มีข้อเสียอยู่ 2 ประการเมื่อนำไปรักษาเนื้องอกประการแรกคือสารก่อภาวะไวต่อแสงจะทำงานด้วยพลังงานแสงเท่านั้น แต่ไม่ทะลวงเข้าไปในเนื้อเยื่อ เช่น ผิวหนังได้อย่างล้ำลึก ประการต่อมาคือเนื้องอกจำนวนมากมีออกซิเจนในปริมาณต่ำ ดังนั้น สารกระตุ้นปฏิกิริยาแบบไวแสงจึงไม่สามารถสร้างสารที่ฆ่าเซลล์มะเร็งได้ ล่าสุด นักวิทยาศาสตร์จากมหาวิทยาลัยเชฟฟีลด์ ในอังกฤษ ได้พัฒนาสารประกอบใหม่ซึ่งแก้ปัญหาทั้ง 2 ประการนี้ได้ในครั้งเดียว สารตัวนี้ไม่เพียงทำงานโดยแสงอินฟราเรดหรือแสงสีแดงที่ทะลวงลึกเข้าไปในเนื้องอก แต่ยังทำลายดีเอ็นเอในเซลล์มะเร็งได้โดยตรงแบบที่ไม่ต้องพึ่งพาออกซิเจนทีมนักวิจัยเผยว่า ได้ทำการทดสอบสารประกอบกับมะเร็งผิวหนังในเนื้องอกจำลอง และพบว่ามันฆ่าเซลล์มะเร็งในเนื้องอกจำลองดังกล่าว ซึ่งขั้นตอนต่อไปทีมวิจัยจะพิจารณาถึงรูปแบบของผิวหนังเพื่อทดสอบว่าสารประกอบใหม่นี้จะฆ่าเนื้องอกได้หรือไม่.
หนึ่งในความก้าวหน้าทางวิทยาศาสตร์ด้านการรักษามะเร็ง ก็คือการตรวจหาตำแหน่งและรักษาด้วยแสงเลเซอร์ (photodynamic therapy-PDT) กุญแจสำคัญในการบำบัดด้วยแสงก็คือสารก่อภาวะไวต่อแสง
ชื่นชีวิต,รักษามะเร็ง,การบำบัดด้วยแสง,สารก่อภาวะไวต่อแสง,เซลล์มะเร็ง,เนื้องอก,ยาที่ไวต่อแสง,การศึกษา